**Ұйымдастырылған ашық оқу қызметі**

**Кіріктірілген сабақ.**

**Білім беру саласы:**«шығармашылық», «коммуникация», «таным»

**Білім бөлімі:** «сурет»,«көркем әдебиет» «ҚМҰҚ»

**Тақырыбы:**«менің сүйікті ертегім»

**Мақсаты: Б:**мысықтың суретін геометриялық фигуралар арқылы салу,дене дене бөліктерін ретімен сызу жолдарын үйрету.

**Д:**Сурет салуға қызығушылықтарын арттыру,ой-қиялын дамыту.

**Т:**Үй жануарларына қамқорлық жасай білуге тәрбиелеу.

**Көрнекіліктері:**Ақ қағаз,акварельді бояу, интерактивті тақта,слайдтар.

**Әдіс-тәсілі:**түсіндіру, сұрақ-жауап, көрсету, көрнекілік.

**Билингвалды компонент:**Ертегі-сказка,мысық-кошка,марғау-котёнок.

**Мотивациялық–қозғаушылық**:шаттық шеңбері.

Тәрбиеші балалармен бірге шеңбер құрып, бәрі бірге мына өлең жолдарын қайталайды.

Күннің көзі ашылып,

Көкке шуақ шашылсын.

Құтты қонақ келіпті,

Төрімізге еніпті.

Амандасу үлкенге,

тәрбиенің басығой.

Ал қанекей бәріміз

Сәлем дейік үлкенге,

Сәлеметсіздер ме?,Здраствуйте,Hello.

**Тәрбиеші:**біз бүгін ертегі әлеміне барамыз.Ол үшін мына сиқырлы кілемшеге мініп сол елге ұшып барамыз.Бірақ ертегі әлеміне бару үшін қандай ертегілерді білесіңдер?Айтып беріңдерші.

**Балалар:**Бауырсақ,қызыл телпек,шалқан Алдар көсе.

**Тәбиеші:**Жарайсыңдар балалар ертегілер әлеміне жол ашылды.Тәрбиеші балалардан көздерін жұмуды сұрайды.Музыка әуенімен ертегілер еліне барады.Көздерін ашқанда тәрбиеші балалардың назарын экрандағы суреттерге аударады.

Балалар орындарына отырады.

**Слайд № 1**

«Мақтақыз бен мысық» ертегісіндегі кейіпкерлердің суреттері.

**Тәрбиеші:**балалар бұл қай ертегінің кейіпкерлері?

**Балалардың жауаптары.**

**Тәрбиеші:**Ертегінің қысқаша мазмұнын түсіндіреді.

**Тосын сый:**Есік қағылып залға мақтақыз кіріп келеді.

**Мақта қыз:**сәлеметсіңдер ме балалар,мен Мақта қызбын.Сендердің ертегі әлеміне келгендеріңді біліп,көмек сұрай келдім.Мен мысығыммен ренжісіп қалып едім,ол менен қашып кетті.Мысығымды тауып бересіңдер ме?

**Тәрбиеші және балалар:**әрине, көметесеміз.

**Тәрбиеші:**олай болса балалар бізде бүгін сурет сабағы болғандықтан мысықтың суретін салып берейік.

Қауіпсіздік ережелері түсіндіріледі.

**Слад №2**

Геометриялық пішіндер арқылы мысықты салу жолдары көрсетіледі.

**Мысықтың суретін ауада салғызу.**

**Ұйымдастырушылық-ізденістік:**тәрбиеші мысық туралы түсінік береді.

Мысық кішкентай ,көңілді,ойыншыл,сүйкімді,қызық болады.Мысық сүт ішеді,тышқан жейді.Жіппен ойнағанды жақсы көреді,секіреді,жүгіреді.үй жануарына жатады.мысықтың баласын марғау деп атаймыз.олардың түстері ақ,сұр,қара,қызғылтсары болады.жүндері өте жұмсақ болып келеді.

**Демалу жаттығуы:**мысық қалай дыбыстайды-мяуу,мяуу.

Ұйықтағанда қандай дыбыс шығарады-фррр,фррр.

**Сергіту сәті:**Ата ағаш жарады,

Әже нанды жаяды.

Түлкі тамақ пісіріп,

Қасқыр кілем қағады.

Қоян көйлек тоқиды,

Аю сабақ жазады.

Балалар салған суреттерін бояйды.

**Саусақ жаттығуы**:Оң саусағым шаршады,

Сол саусағым шаршады.

Саусақтарым бірігіп,

Билеп, билеп алады.

Балалар суретіміздің бояуы кепкенше оқу қызметімізді ойынмен жалғастырайық.

**Ойын: «Мынау қай пішін?»**

**Мақсаты:**геометриялық пішінді сипап сезу арқылы айта білу.

**Шарты:**Бір бала ортаға шығып,қолын артқа ұстайды.Тәрбиеші оның қолына геометриялық пішінді ұстатады.Бала оны қолмен сипап сезіп,қандай пішін екенін атайды.

Балалар Мақта қызға тақпақтар айтып береді.

**Таңшолпан:**Мынау тұрған мысық,

Екі көзін қысып.

Ұйықтап отыр маужырап,

Сүт көжесін ішіп.

**Әдемі:**Беті қолын жуады,

Тышқандарды қуады.

Тазалықты сақтайды,

Анам оны мақтайды.

**Санжар:**Мысық сүтке тояды,

Қарнын сипап қояды.

Жүрісі оның баяу,

Дейді мысық мяуу,мияу.

**Тәрбиеші:**Мақта қыз біз сенің мысығыңды тауып бердік.Енді біз балабақшамызға қайтайық.

**Мақта қыз:**балалар сендерге көп-көп рахмет,жарайсыңдар алғыр,білімді бала екенсіңдер.Мен енді мысығыммен дос боламын,тату боламын.Сендерде бір-біріңмен дос болыңдар.Сау болыңдар.

**Тәрбиеші:**Балалар сиқырлы кілемшемізге мініп,көзімізді жұмайық.Міне балабақшамызға келдік.

Балалар көзін жұмған кезде Мақта қыз шығып кетеді.

**Рефлексиялық-түзетушілік:**Тәрбиеші балаларға сұрақтар қояды.

-Мысықты қандай түспен боядық?

-Қызғылтсары түспен.

-Ол түстің қайдан пайда болғанын білгілерің келе ме?

Түстер туралы ертегіні тамашалау.

**Қорытынды:**Сұрақ жауап арқылы.Балаларды мақтап,мадақтау.

**Күтілетін нәтиже:**

**Біледі:**мысықтың үй жануары екенін.

**Игереді:**геометриялық пішіндер арқылы сурет салуды.

**Меңгереді:**қағаз бен акварельді бояуды дурыс пайдалануды.